U Coca Coli, jasno, paze da se oglašavaju u svakom dijelu svijeta, no zbog njihove reklame u Kotoru, čini se, padat će glave u ovoj kompaniji. Naime, uz natpis "Ledeno hladno osvježenje u Kotoru" stoji fotografija, ni manje ni više, nego Dubrovnika, odnosno prepoznatljive dubrovačke vizure na tvrđavu sv. Ivana.

Svakako, greške se događaju, sastavni je to dio svakog posla, no nejasno je jedino kako je moguće baš ovako pogriješiti, odnosno o čemu je razmišljalo samo crnogorsko predstavništvo Coca Cole? Pitanje je to na koje će sami sebi morati odgovoriti, ali naposljetku ostaje im tek sramota zbog ovakvog gafa.

V.Salvia